《次前韵示前人》
宋代·陈著

人生不料有今年，知汝扶亲走翠巅。
动脚可能无陷阱，保身正合惧冰渊。
夷伤无奈明归地，坎险惟将心靠天。
岂意老躯几折臂，未能扃户日高眠。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。